Professional and Business Archives | Steelburger / Lydenburg News
SERVICESProfessional and BusinessSPAS BOEKHOUERS DIENSTE SARS geregistreede Belasting Praktiseer Tel: 013‑745‑7997 Sel: 082‑372‑5460 E-pos: elsiev1@ mweb.co.za http:// www.spasbook keeping.co.za - AV002022BOORGAT AANWYSING Oom At 072‑452‑0712 - AV002035NELSPRUIT EYEWEAR KLINIEKDAG 25 Julie 2017 * Enkelvisie Bril R1,260 * Bifokale Bril R1,540 * Multifokale Bril R2,440 Sluit in Oogtoets, Raam & verharde lense -voorwaardes geld Pick a Pay Centre - Nelspruit Tel: 013‑752‑7941 - AV001997BOORGATE BOREHOLES Contact Pierre Fourie for a quotation 084‑605‑7885 083‑305‑7885 013‑792‑4718 - AV001999 NETWORK NEWS Die kalf is in die puts – ‘ANC-Regime kan grondhervorming nie suksesvol toepas’ – bevoegdheid om grondhervorming suksesvol deur te voer misluk en korrupsie vier hoogty | SAUK.co.za - Nuus.info
Die onthullings in die ondersoek deur die spesiale ondersoekeenheid (SOE) na korrupsie in die grondhervormingsproses is ’n duidelike bewys dat die regering nie die vermoë het om grondhervoming, selfs op ’n baie klein skaal, suksesvol toe te pas nie.
Dr. Roelof Botha, ekonomiese raadgewer van die finansiële groep Optimum, het Sondag gesê selfs al is daar wetgewing wat eiendomsreg beskerm en ’n regstelsel wat goed funksioneer, ontbreek die bevoegdheid om grondhervorming suksesvol deur te voer.
Korrupsie is ook ’n groot probleem.
Rapport het Sondag berig die SOE se omvattende ondersoek het aan die lig gebring derduisende begunstigdes van die staat se grondhervormingsprogramme was nog nooit op ’n plaas nie, weet nie eens hulle besit nou plase nie of was reeds dood toe hulle eienaars geword het.
In baie gevalle het amptenare van die departement van grondhervorming plase vir hulself of familie en vriende toegeëien en is aansoekvorms nie eens volledig ingevul nie.
Ondanks die feit dat die departement al agt jaar lank van die omvattende bedrog weet, en al het pres. Cyril Ramaphosa die volledige ondersoekverslag reeds 11 maande gelede ontvang, het daar nog byna niks gekom van die dringende aanbeveling om strafregtelike vervolging in 43 gevalle in te stel en teen 23 amptenare op te tree nie, het Rapport geskryf.
“Die staat se plan om oor te skakel na ‘ ’n hoër rat’ (onteiening sonder vergoeding) kan ’n mens slapelose nagte besorg oor wat die moontlikheid van korrupsie dán sal wees,” sê Botha.
“In die nege jaar dat Jacob Zuma president was, het korrupsie en onbevoegdheid in elke aspek van Suid-Afrika se openbare sektor – dikwels onder die dekmantel van kaderontplooiing en onder die werklikheid van onbevoegdheid – begin hoogty vier.”
My groot bekommernis is dat onteiening sonder vergoeding beleggers sal afskrik – nie net buitelandse beleggers nie, maar ook beleggers in Suid-Afrika.
“My groot bekommernis is dat onteiening sonder vergoeding beleggers sal afskrik – nie net buitelandse beleggers nie, maar ook beleggers in Suid-Afrika.
“Die ANC en die regering speel met vuur. Daar is mense in die regering wat onder die indruk is dat landbou in Suid-Afrika ’n baie klein sektor is omdat hy minder as 3% van die land se toegevoegde waarde behels.
“Maar as jy daardie net bietjie meer as R100 miljard deur al die landboutakke se landbou-waardeketting neem, verander dit in omset van sowat R2 000 miljard in die ekonomie,” het Botha verduidelik.
“As jy die landbou seermaak, gaan jy ’n sneeubal-uitwerking deur jou hele ekonomie hê.
“Ons is baie na aan ’n resessie en as die staat nie onteiening sonder vergoeding baie vinnig laat vaar nie, sal ons ekonomie nie groei nie – hy gaan ten beste net kop bo water hou,” sê Botha.
Dr. Pieter Groenewald, leier van die Vryheidsfront Plus, sê Ramaphosa mislei Suid-Afrika deur voor te gee dat onteiening sonder vergoeding noodsaaklik is om grondhervorming te laat slaag.
Groenewald sê in ’n verklaring die feit dat die verslag van die SOE al 11 maande op die president se tafel lê, is ’n bewys dat hy weet van die korrupsie en bedrog, maar voortgaan met onteiening sonder vergoeding – wetend wat die ware probleem met grondhervorming is.
Die VF Plus-leier sê sy party sê al lankal – soos die georganiseerde landbou – die oorsake van die stadige pas van grondhervorming in Suid-Afrika is korrupsie en bedrog.
“As grondhervorming reg toegepas is met die beginsel van gewillige koper, gewillige verkoper sonder korrupte amptenare, sou die program kon slaag.
Groenewald sê Ramaphosa moet die SOE se verslag onmiddellik beskikbaar stel en onteiening sonder vergoeding van die tafel vee.
Phuti Mabelebele, woordvoerder van die departement van landelike ontwikkeling en grondhervorming, het Vrydag gesê dié departement is ten volle toegerus om alle grondhervormingsprosesse in Suid-Afrika wettig te hanteer.
Hy het ook gesê stappe kan teen korrupte amptenare gedoen word wat hulle skuldig maak aan wangedrag, bedrog en korrupsie.
Categories: Afrikaans, Afrikaner, ANC, Grondonteiening, Grondwet, Hoofnuus, Inligting, Korrupsie, Land Eise, Landbou, Nuus, Politiek, SA-nuus, SAUK
Tags: afrikaans, Afrikaanse, Afrikaanse Nuus, Afrikaner, Berig, bevoegdheid, grondhervorming, grondhervormingsprogramme, grondhervormingsproses, Info, Korrupsie is, nteiening sonder vergoeding, Nuus, Regering, regstelsel, soe, South Africa, Suid Afrika, ZAR, Zuid Afrika
« ANC se kantoor in Vereeniging in puin gelê na brand uitbreek en geen brandweerwa beskikbaar is nie – wonder hoe voel die ANC oor hul eie dienslewering na hierdie episode?
Park van R7,6 miljoen vir kinders naby Lavender Hill is ná net meer as ’n jaar net ’n “uitgebrande skelet” nadat vandalisme handuit ruk »